**Ministru kabineta noteikumu projekta “Grozījumi Ministru kabineta 2020.gada 26.marta noteikumos Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai mazinātu COVID19 ierobežojošo pasākumu negatīvo ietekmi uz Latvijas tautsaimniecības attīstību un nodrošinātu tās atgūšanos pēckrīzes periodā, Saeimā tika apstiprināts likums “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību”. Noteikumu projekts “Grozījumi Ministru kabineta 2020.gada 26.marta noteikumos Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem”” (turpmāk – Projekts) precizē kritērijus un prasības, atbilstoši kurām krīzes skartais uzņēmējs var pieteikties dīkstāves pabalstam un nodokļu brīvdienām. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, balstoties uz 30.03.2020. Krīzes vadības grupas uzņēmējdarbības un nodarbinātības veicināšanai (izveidota ar Ministru prezidenta 2020. gada 16. marta rīkojumu Nr. 2020/1.2.1.-62) sakarā ar Covid-19 izplatību nolemto un likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 2.pantu un 14.panta pirmo daļu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošā kārtība atbilstoši Ministru kabineta 2020.gada 26.marta noteikumiem Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem” (turpmāk – MK noteikumi Nr. 165) nosaka kritērijus, kurus piemēro likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” ietvertajos atbalsta mehānismos: dīkstāves pabalsts, nokavēto nodokļu maksājumu samaksas sadale, kā arī dīkstāves pabalsta piešķiršanas un izmaksas kārtību. Projekts paredz precizēt kritērijus attiecībā uz krīzes skartajiem darba devējiem, kas var pretendēt uz atbalstu, kā arī pienākumu Valsts ieņēmumu dienestam sniegt informāciju atbildīgajām iestādēm.Krīzes skartajiem darba devējiem un krīzes skartajiem nodokļu maksātājiem, kuri dibināti laika posmā no 2019.gada 1.marta līdz 2019.gada 31.decembrim, šo noteikumu 3.1. un 3.2. apakšpunktā minētos samazinājumu apmērus procentos aprēķina, ieņēmumus no saimnieciskās darbības 2020.gada martā vai aprīlī, salīdzinot ar 2019.gada vidējiem ieņēmumiem no saimnieciskās darbības par nostrādātajiem mēnešiem. Līdz ar to MK noteikumi Nr. 165 papildināti ar 31 punktu, kas nosaka kārtību attiecībā uz šiem komersantiem.Papildus precizēta kārtībā, kādā tiek aprēķināts dīkstāves pabalsts komersantiem, kas dibināti laika posmā no 2019.gada 1.marta līdz 2019.gada 31.decembrim, MK noteikumus Nr. 165 papildinot ar 8.1punktu. Proti, tiek noteikts, ka krīzes skartajiem darba devējiem, kuru darbība nav ilgāka par sešiem mēnešiem, dīkstāves pabalstu nosaka, ņemot vērā Valsts ieņēmumu dienesta rīcībā esošo informāciju (darba devēja Valsts ieņēmumu dienestā deklarētos datus), 75 % apmērā no mēneša vidējās bruto darba samaksas par nostrādātajiem mēnešiem pirms ārkārtējās situācijas izsludināšanas vai atbilstoši par darbinieku faktiski deklarētajiem datiem, bet ne vairāk kā 700 *euro* apmērā par kalendāra mēnesi. Tāpat projekts precizē kritērijus attiecībā uz nodokļu parādiem, proti, lai pieteiktos uz dīkstāves pabalstu Projekts pieļauj lielāku nodokļu parādu krīzes skartajiem darba devējiem, nosakot, ja krīzes skartajam darba devējam uz pieteikuma iesniegšanas brīdi nodokļu parāds ir vairāk nekā 1000,00 *euro* un nav piešķirts samaksas termiņa pagarinājums vai nav noslēgta vienošanās par labprātīgu nodokļu samaksu, Valsts ieņēmumu dienests dīkstāves pabalstu nepiešķir. Ir precizēts MK Noteikumu Nr.165 15.punkts, paredzot, ka gadījumā, ja krīzes skartais darba devējs palielina uz dīkstāves sākuma brīdi strādājošo skaitu, tad krīzes skartais darba devējs labprātīgi atmaksā piešķirto dīkstāves pabalstu vai Valsts ieņēmumu dienests to piedzen, piemērojot likuma "[Par nodokļiem un nodevām](https://likumi.lv/ta/id/33946-par-nodokliem-un-nodevam)" noteikumus. Sociālo pakalpojumu un sociālās palīdzības likuma pārejas noteikumu 37.punkts nosaka, ka laikā, kamēr visā valstī ir izsludināta ārkārtējā situācija sakarā ar Covid-19 izplatību, un vienu kalendāra mēnesi pēc ārkārtējās situācijas beigām pašvaldība piešķir ģimenei (personai), kura ārkārtējās situācijas dēļ nespēj nodrošināt savas pamatvajadzības, pabalstu krīzes situācijā, kas tiek izmaksāts no pašvaldības budžeta līdzekļiem. Lai pieņemtu pamatotu lēmumu, pašvaldības sociālajam dienestam attālināti jāveic lietderības apsvērumi un jāizvērtē, vai pabalsts krīzes situācijā sasniegs mērķi, vai nonāks pie ģimenes (personas), kura patiešām nespēj nodrošināt savas pamatvajadzības un vai tā jau no publiskajiem resursiem nav saņēmusi dīkstāves pabalstu. Attiecīgi Projekts precizē MK noteikumu Nr. 165 16. un 17.punktus. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs krīzes skartos uzņēmumus, šo uzņēmumu darbiniekus, kā arī Valsts ieņēmumu dienestu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020.gads** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 130 200 000 | +2 303 000 | 0 | 0 | 0 | 0 | 0 |
| 2.1. valsts pamatbudžets | 130 200 000 | +2 303 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | -130 200 000 | -2 303 000 | 0 | 0 | 0 | 0 | 0 |
| 3.1. valsts pamatbudžets | -130 200 000 | -2 303 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | -130 200 000 | -2 303 000 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši Valsts ieņēmumu dienesta datiem, papildus jau esošajai fiskālajai ietekmei, kas aprēķināta apstiprinot MK noteikumus Nr. 165, kopumā ir 1760 komersanti, kuros nodarināti 4700 darbinieki, kas dibināti pēc 2019.gada 1.marta, un pēc projekta papildināšanas ar 31 pantu varētu pretendēt uz dīkstāves pabalstu.Pieņemot, ka pesimistiskākajā scenārijā 70% no visiem komersantiem varētu pieteikties uz atbalstu, tiek pieņemts, ka atbalstu varētu saņemt 3290 darbinieku par vidējo summu 700 *euro*, t.i. fiskālā ietekme ir 3290 x 700 = 2 303 000 *euro* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | - |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešama tūlītēja rīcība un dīkstāves pabalsta risinājuma steidzama ieviešana, lai mazinātu krīzes radītās sekas.  |
| 2. | Sabiedrības līdzdalība projekta izstrādē | Pie risinājuma izstrādes ir iesaistītas uzņēmēju pārstāvošās institūcijas.  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Valsts ieņēmumu dienesta esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Ekonomikas ministra pienākumu izpildītājs**

**Iekšlietu ministrs S.Ģirģens**

**Vīza:**

**Valsts sekretāra vietā –**

**valsts sekretāra vietnieks E.Valantis**